Diari Oficial de la Generalitat Valenciana


Sumari del DOGV 6962, del 11-02-2013 (2013/574)

Notificació de la sentència dictada en el procediment ordinari número 759/2011.
-------------------------------------------------------------------------------

### Dades del document

Número de DOGV
:   6962

Data del DOGV
:   11-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/574


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el procediment ordinari número 759/2011. [2013/574]  
Procediment ordinari 000759/2011  
En este procediment ordinari 759/2011, seguit a instàncies de Caixa d'Estalvis de València, Castelló i Alacant, Bancaixa, contra Victor Erick Pérez Reategui, s'ha dictat la sentència que, literalment, diu el següent:   
«Sentència 000106/2012   
Jutge que la dicta: José Antonio Orea Martínez.  
Lloc: Castelló de la Plana.  
Data: 8 de maig de 2012.  
Part demandant: Caixa d'Estalvis de València, Castelló i Alacant, Bancaixa.  
Advocat: Pablo Domínguez Camarero.  
Procuradora: Eva M.ª Pesudo Arenós.  
Part demandada: Victor Erick Pérez Reategui.  
Advocat/a: -  
Procurador/a: -   
Castelló de la Plana, 8 de maig de 2012   
José Antonio Orea Martínez, magistrat jutge del Jutjat de Primera Instància número 1 de Castelló de la Plana, he vist les presents actuacions de juí ordinari sobre reclamació d'una quantitat, seguides davant d'este Jutjat amb el número 759, de l'any 2011 a instàncies de la Caixa d'Estalvis de València, Castelló i Alacant, Bancaixa, representada per la procuradora Eva M.ª Pesudo Arenós i assistida pel lletrat Pablo Domínguez Camarero, contra Victor Erick Pérez Reategui.   
Antecedents de fet   
Primer. El procurador de la part actora, en la representació indicada i per mitjà d'un escrit que per torn de repartiment va correspondre a este Jutjat, va presentar demanda de juí ordinari en la qual, en síntesi, al·legava: per mitjà de pòlissa de préstec mercantil de 15 de novembre de 2006, la part demandant va concedir al demandat un préstec per la quantitat de 10.256,41 euros. El demandat deu a la demandant les quotes corresponents al pagament dels interessos i de l'amortització de capital des del 15 de desembre de 2009.   
Adduïa els fonaments de dret que estimava eren aplicables i acabava sol·licitant que es dictara sentència per la qual es condemnara el demandat a pagar la quantitat de 6.761,23 euros per principal, de capital i interessos produïts fins al 16 de juliol de 2010, més els interessos produïts des de la indicada data i els que es produïsquen fins a fer-ne el pagament complet del deute, als tipus pactats, més les costes causades i les que es causen fins a la total liquidació del deute.   
Segon. Admesa a tràmit la demanda, es va citar a termini el demandat, el qual no va contestar, per la qual cosa se'l va declarar en rebel·lia processal.   
Tercer. Celebrada l'audiència prèvia, al ser l'única prova proposada la documental que consta en les actuacions, es van deixar estes concluses per a sentència.   
Fonaments de dret  
Primer. La relació contractual existent entre les parts s'acredita amb l'aportació de la pòlissa de préstec (doc-1), degudament firmada pel demandat i que no ha sigut objecte d'impugnació. L'actora aporta la liquidació de conformitat amb el que pacta (doc-2) amb l'extracte de moviments, sense que es prove el pagament de la quantitat que és objecte de reclamació. La demanda serà estimada (art. 1088 i següents, 1255 i següents CC i 311 i següents Cco).  
Segon. Les costes s'imposaran al demandat per imperatiu de l'article 394.1 de la Llei d'Enjudiciament Civil.   
Vistos els articles legals esmentats i la resta aplicables de manera general i pertinent.   
Dispositiva  
Estime la demanda interposada per la Caixa d'Estalvis de València, Castelló i Alacant, Bancaixa, contra Victor Erick Pérez Reategui, i condemne el demandat a pagar a la demandant sis mil set-cents seixanta-un euro amb vint-i-tres cèntims (6.761,23 €), per principal, de capital i interessos produïts fins al 16 de juliol de 2010, més els interessos produïts des de la data indicada i els que es produïsquen fins al complet pagament del deute, als tipus pactats, més les costes processals.   
Notifiqueu la present sentència a les parts personades; en contra es pot interposar un recurs d'apel·lació dins del termini de 20 dies des de l'endemà a la notificació, en virtut del que preceptua l'article 458 Llei d'Enjudiciament Civil, modificació operada per la Llei 37/2011, de 10 d'octubre, de Mesures d'Agilització Processal. En virtut del que establix la disposició addicional 15a de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, de Poder Judicial, per a l'admissió a tràmit del recurs serà necessari que la part recurrent haja efectuat el depòsit corresponent en el compte de depòsits i consignacions del Jutjat; sense el dit requisit no s'admetrà a tràmit.   
  
Porteu l'original al llibre de sentència.   
Esta és la meua sentència, de què s'expedirà una testimoniança per a incorporar-la a les actuacions, ho pronuncie, mane i firme.   
Publicació: la sentència anterior ha sigut donada, llegida i publicada pel magistrat jutge que l'ha dictada, mentres celebrava audiència pública el mateix dia de la seua data. En done fe.»   
I atés que el demandat, Victor Erick Peréz Reategui, es troba en parador ignorat, expedisc este edicte a fi que li valga de notificació de forma deguda.  
  
Castelló de la Plana, 7 de desembre de 2012.- La secretària judicial: Ana Isabel Yagüe Ribes.